**รายละเอียดและเงื่อนไขการจ้างเหมาบริการเครื่องถ่ายเอกสาร**

**ในการดำเนินการสรรหาและเลือกสรรพนักงานราชการทั่วไป**

**สำนักงานส่งเสริมและพัฒนาการเกษตรที่ 3 จังหวัดระยอง**

**ระหว่างวันที่ 25 - 26 สิงหาคม 2561**

**รายละเอียดการจ้าง**

เครื่องถ่ายเอกสารรุ่น HP LaserJet MFP M725 ระบบดิจิตอล ความเร็ว 40 แผ่น/นาที จำนวน 1 เครื่อง

**เงื่อนไขการจ้าง**

1. ระยะเวลาการจ้าง ตั้งแต่วันที่ 25 – 26 สิงหาคม 2561 โดยผู้รับจ้างต้องขนส่งและติดตั้งเครื่องถ่ายเอกสารในลักษณะ พร้อมใช้งานและส่งมอบเครื่องถ่ายเอกสารที่จะให้บริการแก่คณะกรรมการตรวจรับพัสดุ ภายในวันที่ 25 สิงหาคม 2561 ก่อนเวลา 12.00 น. ณ ห้องประชุมสำนักงานส่งเสริมและพัฒนาการเกษตรที่ 3 จังหวัดระยอง เลขที่ 141 หมู่ 2 ตำบลเนินพระ อำเภอเมือง จังหวัดระยอง และจัดเก็บรื้อถอนให้เสร็จสิ้นภายในวันที่ 27 สิงหาคม 2561
2. เครื่องถ่ายเอกสารที่ผู้รับจ้างส่งมอบจะต้องมีคุณสมบัติถูกต้องครบถ้วน ตรงตามที่กรมส่งเสริมการเกษตรกำหนด หากคณะกรรมการตรวจรับพัสดุพิจารณาแล้วไม่ตรงตามที่กำหนด ผู้รับจ้างจะต้องทำการจัดหาเครื่องถ่ายเอกสารที่มีคุณสมบัติถูกต้อง ครบถ้วนตามกำหนดมาเปลี่ยนให้ใหม่ภายในระยะเวลา 30 นาที หากผู้รับจ้างไม่สามารถดำเนินการได้ตามระยะเวลาที่กำหนด ผู้จ้างมีสิทธิ์บอกเลิกสัญญา ไม่จ่ายค่าจ้างทั้งหมด และปรับเป็นจำนวนเงินครึ่งเท่าของราคาจ้าง
3. ในกรณีที่เครื่องขัดข้อง ชำรุดบกพร่อง ระหว่างการใช้งาน ผู้รับจ้างต้องจัดหาช่างที่มีความรู้และชำนาญมาจัดการแก้ไขให้ใช้ได้ดีดังเดิม หากผู้รับจ้างไม่อาจซ่อมได้ ผู้รับจ้างต้องจัดหาเครื่องถ่ายเอกสารที่มีคุณสมบัติตามที่ระบุไว้ในข้อ 1 ทุกประการ มาทดแทนให้ผู้จ้างภายในระยะเวลา 30 นาที
4. ผู้จ้างไม่ต้องรับผิดชอบในความเสียหาย หรือสูญหาย หรือบุบสลาย ของเครื่องถ่ายเอกสารที่ผู้รับจ้างนำมาให้บริการแต่อย่างใด ยกเว้น เกิดจากการใช้งานผิดประเภท เช่น แผ่นใส ลวดเย็บกระดาษ
5. กรณีผู้รับจ้างไม่สามารถส่งมอบงานได้ทันตามกำหนด กรมส่งเสริมการเกษตร จะดำเนินการปรับเป็นรายวัน ในอัตราร้อยละ 0.10 ของราคาจ้าง แต่จะต้องไม่ต่ำกว่าวันละ 100 บาท
6. การเบิกจ่ายเงิน ผู้รับจ้างจะต้องส่งเอกสารประกอบการเบิกจ่ายงานจ้างเหมาบริการเครื่องถ่ายเอกสาร ที่ดำเนินการแล้ว ภายในวันที่ 28 สิงหาคม 2561 และคณะกรรมการตรวจรับพัสดุได้ตรวจรับพัสดุและเสนอกรมให้ความเห็นชอบแล้ว